ทีพีแอลแจ้งเลื่อน ท่าเรือเตะเมืองทอง หลีกไบค์ฟอร์มัม
ทีพีแอล ประกาศเลื่อนเกมฟาดแข้งฟุตบอลโตโยต้าไทยพรีเมียร์ลีก คู่ระหว่าง การท่าเรือ เอฟซี เปิดบ้านพบเอสซีจี เมืองทอง ยูไนเต็ด ในวันอาทิตย์ที่ 16 ส.ค.นี้ ไปเตะกันในกลางเดือนหน้าวันที่ 16 ก.ย. เพื่อหลีกทางให้กิจกรรม ไบค์ ฟอร์ มัม ปั่นเพื่อแม่ เช่นเดียวกับเกมยามาฮ่าลีกวัน นัด บิ๊กแมตช์ ระหว่างเพื่อนตำรวจ กับ อ่างทอง เอฟซี ก็จะถูกเลื่อนออกไปพร้อมกันด้วย ขณะที่แข้งโหด กูปรี ศรีสะเกษ ธีรชัย งามเจริญ ที่ย่ำเข้าใส่หัวเข่าของนฤพล อารมณ์สวะ ผู้เล่นบุรีรัมย์ฯจนเดี้ยงยาว จ่อโดนสมาคมฟุตบอลฯลงโทษเพิ่ม เพราะถือเป็นการเจตนาทำร้ายเพื่อนร่วมอาชีพ,เมื่อวันที่ 13 ส.ค. ที่ผ่านมา ที่สมาคมนักข่าวช่างภาพกีฬาแห่งประเทศไทย ได้มีการจัดงานแถลงข่าว โตโยต้า มีท เดอะ เพรส ทีมสโมสรสมาชิกโตโยต้าไทยพรีเมียร์ลีกพบปะพูดคุยกับสื่อมวลชนเพื่อกล่าวถึงความพร้อมก่อนเกมสุดสัปดาห์ที่จะแข่งขันในวันที่ 15-16 ส.ค.58,พ.อ.ดร.ธนาธิป สว่างแสง โฆษกบริษัทไทยพรีเมียร์ลีก หรือทีพีแอล เผยว่า กรณีที่ ธีรชัย งามเจริญ ผู้เล่นศรีสะเกษ เอฟซี เจตนาย้ำใส่หัวเข่าของ นฤพล อารมณ์สวะ ผู้เล่นของบุรีรัมย์ ยูไนเต็ด ซึ่งรายของธีรชัย โดนโทษแบน 1 นัด ภายหลังซึ่งโดนแบนจากการสะสมใบเหลืองครบกำหนดแบน ซึ่งคณะอนุกรรมการจริยธรรมฯ ที่มี นิโรธ สุนทรเลขา เป็นประธานนั้นจะมีการหารือเพื่อพิจารณาโทษเพิ่มเติมและส่งต่อไปยังที่ประชุมทีพีแอลในวันอังคารที่ 18 ส.ค. เพราะถือเป็นการเจตนาทำร้ายเพื่อนร่วมอาชีพจนบาดเจ็บหนัก,พร้อมกันนั้น บริษัท ไทยพรีเมียร์ลีก จำกัด หรือทีพีแอล พร้อมด้วยเจลีก เตรียมจัดการแข่งขันฟุตบอลเยาวชน ทีพีแอล-เจลีก ยู 13 ซุปเปอร์ลีก 2015 ขึ้นระหว่างวันที่ 14-20 ส.ค. 58 ที่สนามเอสซีจี สเตเดียม โดยมี 5 ทีม ยช.13 ปีร่วมฟาดแข้ง ประกอบด้วย เอสซีจี เมืองทอง, บุรีรัมย์ ยูไนเต็ด, อาร์มี่ ยูไนเต็ด, แบงค็อก ยูไนเต็ด และทีมยู 13 เจลีก ออลสตาร์ ซึ่งจะมีการแถลงข่าวอย่างเป็นทางการในวันเสาร์ที่ 15 ส.ค. ที่เอสซีจี สเตเดียม เวลา 13.00 น.,สำหรับโปรแกรมการแข่งขันในศึกโตโยต้าไทยพรีเมียร์ลีก 2015 วันเสาร์ที่ 15 ส.ค. นครราชสีมา มาสด้า เอฟซี พบ เชียงราย ยูไนเต็ด ที่สนามเฉลิมพระเกียรติ 80 พรรษา เวลา 18.00 น. (ทรูสปอร์ต เอชดี 2 ช่อง 667), ชัยนาท ฮอร์นบิล พบ ทีโอที เอสซี ที่เขาพลอง สเตเดียม เวลา 18.00 น. (ทรูสปอร์ต 2 ช่อง 682), สระบุรี เอฟซี พบ ศรีสะเกษ เอฟซี ที่ อบจ.สระบุรี เวลา 18.00 น. (ทรูสปอร์ต 6 ช่อง 685), บุรีรัมย์ ยูไนเต็ด พบ สุพรรณบุรี เอฟซี ที่ ไอโมบาย สเตเดียม เวลา 19.00 น. (ทรูโฟยู ช่อง 002 และ ทรูสปอร์ต เอชดี 3 ช่อง 668), ราชบุรี มิตรผล เอฟซี พบ อาร์มี่ ยูไนเต็ด ที่สนามกีฬากลาง จ.ราชบุรี เวลา 19.00 น. (ทรูสปอร์ต 5 ช่อง 684), โอสถสภา เอ็ม 150 สมุทรปราการ พบ แบงค็อก ยูไนเต็ด ที่ราชมังฯ เวลา 20.00 น. (ทรูสปอร์ต 2 ช่อง 682),วันอาทิตย์ที่ 16 ส.ค. บางกอกกล๊าส เอฟซี พบ ราชนาวี ที่ลีโอ สเตเดียม เวลา 19.00 น. (ทรูโฟยู ช่อง 002) และ บีอีซี เทโรศาสน พบ ชลบุรี เอฟซี ที่เฉลิมพระเกียรติ 72 พรรษา มีนบุรี เวลา 20.00 น. (ทรูสปอร์ต 2 ช่อง 682 และทรูสปอร์ตเอชดี 668),ทั้งนี้คู่ระหว่าง การท่าเรือ เอฟซี พบ เอสซีจี เมืองทอง ยูไนเต็ด ได้ถูกเลื่อนการแข่งขันออกไปจากวันอาทิตย์ที่ 16 ส.ค. ไปเป็นวันพุธที่ 16 ก.ย. เนื่องจาก วันที่ 16 ส.ค. เป็นวันจัดกิจกรรม Bike For Mom ปั่นเพื่อแม่ หน่วยงานทั้งฝ่ายรัฐบาล เอกชน และประชาชนต่างๆ ได้มีการเข้าร่วมกิจกรรมดังกล่าวเป็นจำนวนมาก เจ้าหน้าที่ตำรวจ ได้มีการปิดถนนเส้นทางจราจรหลักหลายเส้นทาง และระดมเจ้าหน้าที่ตำรวจ และเจ้าหน้าที่รักษาความปลอดภัยจำนวนมาก เพื่อดูแลความเรียบร้อยของกิจกรรมดังกล่าว รวมถึงเกมในศึกยามาฮ่า ลีกวัน คู่ระหว่าง เพื่อนตำรวจ พบอ่างทอง เอฟซี ที่จะเลื่อนจากเกมวันอาทิตย์ที่ 16 ส.ค. เนื่องจากติดการจัดกิจกรรม Bike For Mom ปั่นเพื่อแม่ แต่ยังไม่มีกำหนดว่าจะแข่งขันในวันไหน
ทีพีแอล ประกาศเลื่อนเกมฟาดแข้งฟุตบอลโตโยต้าไทยพรีเมียร์ลีก คู่ระหว่าง การท่าเรือ เอฟซี เปิดบ้านพบเอสซีจี เมืองทอง ยูไนเต็ด ในวันอาทิตย์ที่ 16 ส.ค.นี้ ไปเตะกันในกลางเดือนหน้าวันที่ 16 ก.ย.เพื่อหลีกทางให้กิจกรรม ไบค์ ฟอร์ มัม
โตโยต้า มีท เดอะ เพรส,ธนาธิป สว่างแสง,ธีรชัย งามเจริญ,ศรีสะเกษ เอฟซี,นฤพล อารมณ์สวะ,บริษัท ไทยพรีเมียร์ลีก จำกัด,ทีพีแอล,ทีพีแอล-เจลีก ยู 13 ซุปเปอร์ลีก 2015,เอสซีจี เมืองทอง,บุรีรัมย์ ยูไนเต็ด,อาร์มี่ ยูไนเต็ด,แบงค็อก ยูไนเต็ด,ทีมยู 13 เจลีก ออลสตาร์,Bike For Mom,ปั่นเพื่อแม่,ไบค์ฟอร์มัม,ข่าวกีฬา,ข่าว,ไทยรัฐออนไลน์,เพื่อนตำรวจ,อ่างทอง เอฟซี,บอลไทย